 

**REPUBLIKA HRVATSKA**

 **BRODSKO – POSAVSKA ŽUPANIJA**

**OPĆINA VELIKA KOPANICA**

**Povjerenstvo za provedbu Oglasa**

KLASA: 112-02/24-01/03

URBROJ: 2178-12-02-24-4

Velika Kopanica, 19. travnja 2024. godine

Na temelju članka 20. stavka 4. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18 i 112/19), Povjerenstvo za provedbu Oglasa za prijam osobe na određeno vrijeme u Jedinstveni upravni odjel Općine Velika Kopanica na radno mjesto višeg referenta – voditelja projekta za vrijeme trajanja projekta „DOprinosim i NApredujem 3 – DONA 3“, SF.3.4.11.01.0017, upućuje

**P O Z I V**

**na prethodnu provjeru znanja i sposobnosti**

Pozivaju se kandidati, koji su se prijavili na Oglas za prijam osobe na određeno vrijeme u Jedinstveni upravni odjel Općine Velika Kopanica na radno mjesto višeg referenta – voditelja projekta za vrijeme trajanja projekta „DOprinosim i NApredujem 3 – DONA 3“, SF.3.4.11.01.0017, na prethodnu provjeru znanja i sposobnosti koja će se **održati u četvrtak 25. travnja 2024. godine u 11,00 h u prostorijama Općine Velika Kopanica.**

Oglas je objavljen dana 8. travnja 2024. godine na Internet stranicama HZZ-a (<https://burzarada.hzz.hr/Posloprimac_RadnaMjesta.aspx>) i na mrežnim stranicama Općine Velika Kopanica (<https://www.velikakopanica.hr/oglas-za-prijam-u-radni-odnos-1-osoba-na-odredeno-vrijeme-viseg-referenta-voditelja-projekta-u-jedinstveni-upravni-odjel-opcine-velika-kopanica-za-vrijeme-trajanja-projekta-dopr/>), a bio je otvoren do 16. travnja 2024. godine.

Prethodna provjera znanja i sposobnosti provesti će se pisanim testiranjem i intervjuom ako kandidat ostvari minimalno 50% uspjeha na pismenom testiranju.

Prvi dio pisanog testiranja odnosi se na provjeru znanja, sposobnosti i vještina bitnih za obavljanje poslova radnog mjesta na koje se imenuje. Drugi dio pisanog testiranja odnosi se na provjeru poznavanja rada na računalu.

Pravni i drugi izvori za pripremanje kandidata za prvi dio pisanog testiranja su:

1. Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20);
2. Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19);
3. Statut Općine Velika Kopanica („Službeni vjesnik Brodsko-posavske županije“ broj 4/20, 11/21 i 31/23);
4. EUROPSKI SOCIJALNI FOND PLUS, Program „Učinkoviti ljudski potencijali 2021.-2027.“, Upute za prijavitelje, „Zaželi – prevencija institucionalizacije“ (<https://esf.hr/esfplus/wp-content/uploads/2023/08/Upute-za-prijavitelje.pdf>).

Kandidati koji su podnijeli pravodobnu i urednu prijavu i zadovoljili su formalne uvjete (opće i posebne uvjete) iz Oglasa, mogu pristupiti prethodnoj provjeri znanja i sposobnosti, te će o tome biti obaviješteni putem e-maila i telefonski.

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na Oglas.

Kandidati su dužni pridržavati se utvrđenog vremena i rasporeda testiranja.

U prvom dijelu pisanog testiranja, kandidati će rješavati pisani test kojim će se provjeravti znanje iz odredbi gore navedenih propisa. Biti će ukupno 10 pitanja i kandidati mogu ostvariti najviše 10 bodova. Svaki točan odgovor nosi 1 bod. Odgovor  mora  biti u cijelosti točan. Djelomični odnosno nepotpuni odgovor  neće se smatrati  točnim.

Nije  dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.

Pisano testiranje traje najviše 30 minuta.

Nakon što Povjerenstvo pregleda i ocjeni testove prvog dijela pisanog testiranja, kandidati koji su ostvarili najmanje 50% bodova moći će pristupiti provjeri poznavanja rada na računalu. Poznavanje rada na računalu traje 30 minuta i kandidatima će biti osigurana računala.

Intervjuu se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti te se neće održati isti dan, već će o terminu održavanja intervjua kandidati biti naknadno obaviješteni.

Intervju se provodi osobnim razgovorom Povjerenstva sa svakim pojedinim  kandidatom posebno.

Na intervjuu kandidat može ostvariti najviše 10 bodova.

Nakon prethodne provjere znanja i sposobnosti kandidata, Povjerenstvo  sastavlja Izvješće  o provedenom postupku  i utvrđuje rang-listu kandidata  prema ukupnom broju ostvarenih  bodova na pisanom testiranju (prvi i drugi dio) i intervjuu.

Izvješće o provedenom postupku i rang-listu kandidata, Povjerenstvo dostavlja pročelniku  koji donosi Rješenje o prijmu u službu za izabrane kandidate, te će se isto dostaviti ostalim kandidatima prijavljenim na Oglas.

**Povjerenstvo za provedbu Oglasa**